

**Comunicat de presă referitor la hotărârea adoptată de Colegiul director al CNCD în ședința din data de 11.09.2019**

Colegiul director al Consiliului Național pentru Combaterea Discriminării, întrunit în ședința de soluționare a petițiilor în data de 11.09.2019, a adoptat următoarele hotărâri:

1. Afirmația „*Serena Williams arată cum sunt maimuțele de la gradina zoologică cu fundul ăla roșu. Dacă peste fundul ăla pui niste nădragi, arată exact cum arată pe teren Serena Williams*”, făcută de Banciu Radu reprezintă discriminare și încalcă dreptul la demnitate conform art. 2, alin. 1, și art 15. din O.G. 137/2000, republicată.

* Colegiul director arată că sclavia persoanelor de culoare a fost bazată, printre altele, pe comparația lor cu maimuțele. În consecință, astfel de afirmații exprimă o formă de rasism extrem.
* Gravitatea faptei rezultă din statutul de jurnalist al autorului declarației, conținutul rasist al afirmației, respectiv din faptul că jurnalistul în cauză a recidivat în privința mesajelor discriminatorii. Având în vedere circumstanțele faptei, anterior menționate, Colegiul director a aplicat amenda contravențională în valoare de 8.000 lei.
* hotărâre adoptată cu unanimitate de voturi a celor prezenți (7).

**Colegiul director al Consiliului Național pentru Combaterea Discriminării**

**11.09.2019**

**București**